3. ลักษณะการประกอบธุรกิจ 

3.1 ประวัติความเป็นมา

บริษัท ยูบิส (เอเชีย) จำกัด (มหาชน) ก่อตั้งเมื่อวันที่ 17 มิถุนายน 2540
ด้วยทุนจดทะเบียนแรกเริ่ม 4 ล้านบาท (จำนวนหุ้น 4,000 หุ้น มูลค่าที่ตราไว้หุ้นละ 1,000 บาท)
เพื่อประกอบธุรกิจพัฒนา ผลิต
และจำหน่ายผลิตภัณฑ์ยางยาแนวฝากระป๋องและแลคเกอร์เคลือบกระป๋องเพื่อใช้ในอุตสาหกรรมการผลิตกระป๋องโลหะเพื่อบรรจุอาหารและเครื่องดื่ม
รวมถึงผลิตภัณฑ์อื่นๆ

ตลอดระยะเวลาที่ผ่านมา
บริษัทได้คิดค้นและพัฒนาผลิตภัณฑ์ให้มีความหลากหลายและรักษาคุณภาพที่ดีอย่างต่อเนื่องเพื่อตอบสนองความต้องการของลูกค้าที่ต่างกันจนสามารถขยายตลาดไปยังต่างประเทศ
ปัจจุบันถือได้ว่าบริษัทเป็นผู้ผลิตในประเทศซึ่งเป็นบริษัทคนไทยที่สามารถจำหน่ายผลิตภัณฑ์ทั้งภายในประเทศและต่างประเทศ
โดยกลุ่มลูกค้าส่วนใหญ่ของบริษัทเป็นผู้ประกอบการโรงงานผลิตกระป๋องโลหะในประเทศเพื่อบรรจุอาหารที่จำหน่ายทั้งในประเทศและเป็นสินค้าส่งออก
และบรรจุเครื่องดื่ม รวมถึงกระป๋องโลหะที่ใช้บรรจุผลิตภัณฑ์ต่างๆทั่วไป

ในเดือนพฤษภาคม 2549 บริษัทซื้อกิจการตัวแทนจำหน่ายในประเทศจีน คือ บริษัท ไวต้า
อินเตอร์เนชั่นแนล เทรดดิ้ง (กว่างโจว) จำกัด มูลค่า 17 ล้านบาท
ดำเนินธุรกิจเป็นบริษัทผู้จำหน่ายสินค้าของบริษัทในประเทศจีน

การเปลี่ยนแปลงและลำดับพัฒนาการการดำเนินธุรกิจที่สำคัญของบริษัท

+------+---------------------------------------------------------------+
| ปี    | เหตุการณ์สำคัญ                                                   |
+======+===============================================================+
| 2540 | -   เริ่มจัดตั้งในนามบริษัท ยูบิส (เอเชีย) จำกัด                         |
|      |                                                               |
|      | -   บริษัทจัดตั้งโรงงานอยู่ที่อำเภอสามพราน จังหวัดนครปฐม บนเนื้อที่ประมาณ 8  |
|      |     ไร่                                                        |
|      |                                                               |
|      | -   เริ่มผลิตสินค้าประเภทยางยาแนวฝากระป๋อง และแลคเกอร์เคลือบกระป๋อง    |
|      |     เพื่อจำหน่าย                                                 |
|      |                                                               |
|      | ภายในประเทศ และเพื่อส่งออกไปต่างประเทศ                            |
+------+---------------------------------------------------------------+
| 2541 | บริษัทได้รับใบรับรองระบบบริหารงานคุณภาพตามมาตรฐาน ISO 9002 จากสถาบัน  |
|      | BVQI เมื่อวันที่ 25 ธันวาคม 2541                                    |
+------+---------------------------------------------------------------+
| 2542 | บริษัทได้ขยายตลาดไปประเทศจีน ฟิลิปปินส์ และอินโดนีเซีย                   |
+------+---------------------------------------------------------------+
| 2545 | บริษัทได้ขยายตลาดไปประเทศอินเดีย ปากีสถาน และบังคลาเทศ               |
+------+---------------------------------------------------------------+
| 2546 | -   เดือนกันยายน 2546 บริษัทได้รับใบรับรองระบบคุณภาพมาตรฐาน ISO 9001: |
|      |     2000 จาก                                                  |
|      |                                                               |
|      | สถาบัน BVQI                                                    |
|      |                                                               |
|      | - บริษัทขยายตลาดไปประเทศเกาหลีใต้และเวียดนาม                       |
+------+---------------------------------------------------------------+
| 2547 | -   เดือนมีนาคม 2547 บริษัทเพิ่มทุนจดทะเบียนจาก 4 ล้านบาท เป็น 80       |
|      |     ล้านบาท โดยการออก                                          |
|      |                                                               |
|      | หุ้นสามัญใหม่จำนวน 76,000 หุ้น มูลค่าที่ตราไว้หุ้นละ 1,000 บาท             |
|      |                                                               |
|      | -   เดือนสิงหาคม 2547 บริษัทได้เพิ่มทุนจดทะเบียนจาก 80 ล้านบาท เป็น 100  |
|      |     ล้านบาทและ                                                 |
|      |                                                               |
|      | เ                                                             |
|      | ปลี่ยนแปลงมูลค่าหุ้นที่ตราไว้และแก้ไขจำนวนหุ้นของบริษัทจากเดิมที่ตราไว้มูลค่าหุ้นละ |
|      |                                                               |
|      | 1,000 บาท จำนวนแบ่งออกเป็น 80,000 หุ้น เป็นมูลค่าหุ้นละ 5 บาท          |
|      | จำนวนแบ่งออกเป็น 16,000,000 หุ้น โดยกำหนดให้จัดสรรหุ้นสามัญ เพิ่มทุนจำนวน |
|      | 20,000,000 บาท แบ่งเป็นหุ้นสามัญจำนวน 4,000,000 หุ้น                 |
|      | เพื่อเสนอขายให้แก่ประชาชน โดยเรียก                                 |
|      |                                                               |
|      | ชำระแล้วเป็นจำนวนเงิน 80,000,000 บาท                             |
|      |                                                               |
|      | -   บริษัทได้จดทะเบียนแปรสภาพจากบริษัทจำกัดเป็นบริษัทมหาชนจำกัด เมื่อวันที่ 9 |
|      |     กันยายน 2547                                               |
|      |                                                               |
|      | -   หลังจากแปรสภาพเป็นบริษัทมหาชน จำนวนผู้ถือหุ้นเปลี่ยนแปลงเป็น 15 คน    |
|      |     โดยกลุ่มผู้ถือหุ้น                                               |
|      |                                                               |
|      | ใหญ่คือ กลุ่มทั่งวัฒโนทัยในสัดส่วนร้อยละ 75.23                           |
+------+---------------------------------------------------------------+
| 2548 | บริษัทกับ HENKEL KGaA ผู้ผลิตเคมีภัณฑ์                                 |
|      | ผลิตภัณฑ์เทคโนโลยีและสินค้าอุปโภคชั้นนำของโลก                          |
|      | ได้เจรจาเพื่อความร่วมมือและลงนามในสัญญา License Agreement ซึ่งให้สิทธิ   |
|      | HENKEL KGaA ผลิตยางยาแนวฝากระป๋องภายใต้สิทธิการผลิตของบริษัท          |
|      | เพื่อขายสินค้าดังกล่าวในทวีปอเมริกา ทวีปยุโรป ภูมิภาคตะวันออกกลาง          |
|      | และทวีปแอฟริกา รวมถึงการพัฒนาผลิตภัณฑ์สินค้าร่วมกัน                      |
+------+---------------------------------------------------------------+
| 2549 | -   เดือนเมษายน 2549 บริษัทได้ลดทุนจดทะเบียนจาก 100 ล้านบาท เป็น 80   |
|      |     ล้านบาท                                                    |
|      |                                                               |
|      | -   เดือนมิถุนายน 2549                                           |
|      |     บริษัทได้เปลี่ยนแปลงมูลค่าหุ้นที่ตราไว้และแก้ไขจำนวนหุ้นของบริษัทจาก       |
|      |                                                               |
|      | เดิมที่ตราไว้มูลค่าหุ้นละ 5 บาท แบ่งออกเป็น 16,000,000 หุ้น เป็นมูลค่าหุ้นละ 1 |
|      | บาท แบ่ง                                                       |
|      |                                                               |
|      | ออกเป็น 80,000,000 หุ้น และเพิ่มทุนจดทะเบียน จาก 80 ล้านบาท           |
|      | เป็นทุนจดทะเบียน 190                                             |
|      |                                                               |
|      | ล้านบาท โดย ผู้ถือหุ้นมีมติให้จัดสรรหุ้นสามัญเพิ่มทุนดังนี้                      |
|      |                                                               |
|      | 1.  จัดสรรหุ้นสามัญเพิ่มทุนจำนวน 65,000,000 หุ้น เพื่อรองรับหุ้นปันผล ในอัตรา |
|      |     16 หุ้นเดิม                                                  |
|      |                                                               |
|      |     ต่อ 13 หุ้นใหม่                                               |
|      |                                                               |
|      | 2.  จัดสรรหุ้นสามัญเพิ่มทุนจำนวน 4,000,000 หุ้น เพื่อจำหน่ายให้กับพนักงาน    |
|      |                                                               |
|      | 3.                                                            |
|      |                                                               |
|      | 4.  จัดสรรหุ้นสามัญเพิ่มทุนจำนวน 41,000,000 หุ้น เพื่อจำหน่ายให้กับประชาชน  |
+------+---------------------------------------------------------------+
| 2550 | วันที่ 9 พฤษภาคม 2550                                            |
|      | บริษัทได้ร                                                       |
|      | ับอนุมัติจากคณะกรรมการตลาดหลักทรัพย์แห่งประเทศไทยรับเป็นหลักทรัพย์จดทะเบียน |
|      | และได้เริ่มการซื้อขายหลักทรัพย์เป็นวันแรกในตลาดหลักทรัพย์ เอ็มเอไอ          |
+------+---------------------------------------------------------------+
| 2551 | - บริษัทได้ขยายตลาดไปประเทศออสเตรเลีย                             |
|      |                                                               |
|      | - บริษัทได้รับใบรับรองระบบคุณภาพมาตรฐาน ISO 9001: 2008 จาก สถาบัน    |
|      | BVQI                                                          |
+------+---------------------------------------------------------------+
| 2552 | - บริษัทได้รับรางวัล Bai Pho Business Award by Sasin ครั้งที่ 2        |
|      |                                                               |
|      | - บริษัทได้ขยายตลาดไปประเทศบราซิล                                 |
+------+---------------------------------------------------------------+

 โครงสร้างบริษัท

บริษัท ยูบิส (เอเชีย) จำกัด (มหาชน) มีทุนที่ออกและชำระแล้วจำนวน 190 ล้านบาท
เป็นหุ้นสามัญจำนวน 190 ล้านหุ้น ราคาพาร์หุ้นละ 1 บาท มีบริษัทย่อยคือบริษัท ไวต้า
อินเตอร์เนชั่นแนล เทรดดิ้ง (กว่างโจว) จำกัด (“ไวต้า อินเตอร์”) ด้วยเงินลงทุน 17 ล้านบาท
(ทุนจดทะเบียนของบริษัทย่อย 750,000 เหรียญสหรัฐ

3.2 ภาพรวมการประกอบธุรกิจของบริษัท

บริษัท ยูบิส (เอเชีย) จำกัด (มหาชน)
ประกอบธุรกิจเป็นผู้ผลิตและจำหน่ายผลิตภัณฑ์ทางเคมีคุณภาพสูงชนิดพิเศษ
ซึ่งใช้ประกอบในการผลิตกระป๋องอาหาร กระป๋องเครื่องดื่ม กระป๋องสเปรย์ กระป๋องโลหะทั่วไป
และฝาขวดต่างๆ โดยแบ่งผลิตภัณฑ์ออกเป็น 2 กลุ่มใหญ่ คือ

- ยางยาแนวฝากระป๋อง (Water Base Sealing Compounds)

- แลคเกอร์เคลือบกระป๋อง (Coating / Lacquers)

ลูกค้าของบริษัทแยกเป็น 2 กลุ่ม ได้แก่ กลุ่มผู้ประกอบการผลิตกระป๋องโลหะเพื่อบรรจุอาหาร
ผักผลไม้ และเครื่องดื่ม ซึ่งเป็นลูกค้าหลักของบริษัท และกลุ่มลูกค้าผู้ผลิตกระป๋องโลหะอื่นๆ เช่น
กระป๋องสเปรย์ และกระป๋องเคมีภัณฑ์ เป็นต้น
ในการดำเนินธุรกิจบริษัทจะติดต่อประสานงานกับผู้ผลิตกระป๋องอย่างใกล้ชิด
เพื่อให้ทราบความต้องการหรือปัญหาของผู้ใช้ โดยบริษัทมีทีมงานด้านวิจัยและพัฒนาผลิตภัณฑ์
(Research & Development) ที่มีประสบการณ์สูง เพื่อพัฒนาคุณสมบัติและคุณภาพของผลิตภัณฑ์
ให้สอดคล้องกับการใช้งานของกระป๋องประเภทต่างๆ
รวมทั้งเหมาะสมกับเครื่องจักรและกระบวนการในการเคลือบหรือยาแนวฝากระป๋องดังกล่าว
นอกจากนี้ยังมีทีมงานสนับสนุนด้านเทคนิค (Technical Support)
ที่มีความเชี่ยวชาญในกระบวนการและเครื่องจักรในการผลิตกระป๋องและมีความใกล้ชิดกับลูกค้าผู้ผลิตกระป๋อง
เข้าไปช่วยให้ลูกค้าสามารถใช้ผลิตภัณฑ์ของบริษัทได้อย่างมีประสิทธิภาพ

  []ในด้านฐานลูกค้า บริษัทมีการขายในประเทศเป็นหลักคิดเป็นสัดส่วนรายได้ประมาณร้อยละ 62
  และขายต่างประเทศร้อยละ 38 ของรายได้จากการขายสินค้า
  เนื่องจากประเทศไทยเป็นฐานการผลิตหลักในอุตสาหกรรมอาหารกระป๋องประเภทปลาทูน่า
  สับปะรด และน้ำผลไม้
  ทำให้ตลาดการผลิตกระป๋องมีขนาดใหญ่และมีความต้องการวัสดุเคลือบผิวและยาแนวในปริมาณสูง
  ในส่วนของตลาดต่างประเทศอาจแยกได้เป็น 3 กลุ่มตลาดหลัก คือ

1) ตลาดในประเทศจีน เป็นตลาดขนาดใหญ่และยังมีอนาคตในการเติบโตที่สูง
เนื่องจากมีจำนวนประชากรจำนวนมากก่อให้เกิดปริมาณความต้องการด้านการบริโภคจำนวนมาก
บริษัทได้ซื้อกิจการบริษัท ไวต้า อินเตอร์เนชั่นแนล เทรดดิ้ง (กว่างโจว) จำกัด ในปี 2549
เพื่อดำเนินธุรกิจในประเทศจีนโดยตรง
ซึ่งบริษัทดังกล่าวนั้นเป็นบริษัทตัวแทนจำหน่ายสินค้าของยูบิสในประเทศจีน เป็นเวลามากกว่า 5 ปี
ก่อนที่จะถูกซื้อกิจการ
ดังนั้นบริษัทจึงมีนโยบายที่จะให้บริษัทย่อยแห่งนี้เป็นศูนย์กลางในการทำการตลาดในประเทศจีน
โดยมุ่งเน้นกลุ่มลูกค้าหลักคือกลุ่มผู้ผลิตกระป๋องแบบสเปรย์ (Aerosol Can)
และกลุ่มผู้ผลิตกระป๋องอาหารและเครื่องดื่ม

2) ตลาดในทวีปเอเชีย (ยกเว้นประเทศจีน) และทวีปออสเตรเลีย ได้แก่ประเทศอินเดีย เกาหลี
ฟิลิปปินส์ อินโดนีเซีย มาเลเซีย เวียดนามและสิงคโปร์ เป็นต้น
บริษัทจึงเน้นการเข้าไปดำเนินธุรกิจด้วยการสร้างระบบเครือข่ายโดยการแต่งตั้งตัวแทนจำหน่ายในแต่ละประเทศ
ดำเนินการทางการตลาดโดยบริษัทจะสนับสนุนทางด้านเทคนิคให้กับตัวแทนจำหน่ายและลูกค้า

3) ตลาดในทวีปยุโรป ทวีปอเมริกา ภูมิกาคตะวันออกกลาง และทวีปแอฟริกา
ผู้ผลิตกระป๋องในประเทศดังกล่าวส่วนใหญ่จะเลือก Supplier ที่เป็นบริษัทขนาดใหญ่
มีชื่อเสียงในธุรกิจมายาวนาน บริษัท ยูบิส (เอเชีย) จำกัด (มหาชน) ซึ่งเป็นบริษัทขนาดเล็ก
จึงยังมีโอกาสไม่มากนักในการเข้าไปแข่งขันในตลาดดังกล่าวได้ ดังนั้น
บริษัทจึงได้ร่วมลงนามในสัญญาให้ความร่วมมือทางการค้ากับ HENKEL KGaA
ซึ่งประกอบธุรกิจผลิตเคมีภัณฑ์ ผลิตภัณฑ์เทคโนโลยีและสินค้าอุปโภค สัญชาติเยอรมัน
ซึ่งเป็นบริษัทขนาดใหญ่ที่มีชื่อเสียง และดำเนินธุรกิจด้านนี้มาอย่างยาวนาน
โดยเป็นการร่วมมือในการให้สิทธิ (License) การผลิตสินค้าของบริษัทเป็นระยะเวลา 10 ปี
บริษัทจะได้รับค่าตอบแทนเป็นค่าธรรมเนียมแรกเริ่มและค่าธรรมเนียมในการใช้สิทธิ
(โปรดดูรายละเอียดเพิ่มเติมในข้อ 5.3)
ซึ่งจะทำให้สินค้าของบริษัทเป็นที่รู้จักและยอมรับในกลุ่มประเทศดังกล่าว

3

.3 โครงสร้างรายได้ของบริษัท 

  1) แยกตามสายผลิตภัณฑ์

(หน่วย:พันบาท)

[TABLE]

หมายเหตุ : ⁽¹⁾ รายได้จากการขายภายในประเทศ รวมถึงรายได้จากการขายผลิตภัณฑ์อื่นๆ
(ประกอบด้วย ผลิตภัณฑ์ Quaker

และหมึกพิมพ์

⁽²⁾ รายได้อื่น ประกอบด้วย ค่านายหน้า ค่าบริการอื่น ขายวัสดุเก่า ดอกเบี้ยรับ
กำไรจากอัตราแลกเปลี่ยน (ถ้ามี)

และเงินชดเชยการส่งออก

อ้างอิงข้อมูลใน หมายเหตุประกอบงบการเงินข้อ 25 ในงบการเงินบริษัท สำหรับปีสิ้นสุดวันที่ 31
ธันวาคม 2552

ในปี 2552 บริษัทมีรายได้หลักจากธุรกิจในประเทศ คิดเป็นสัดส่วนประมาณร้อยละ 60
ของรายได้รวม ส่วนที่เหลือเป็นรายได้จากการขายต่างประเทศร้อยละ 37
ซึ่งรายได้จากการจำหน่ายสินค้าในประเทศจีนมีสัดส่วนประมาณร้อยละ 20 ของรายได้รวม

บริษัทมีรายได้หลักจากการขายผลิตภัณฑ์ยางยาแนวฝากระป๋องและแลคเกอร์เคลือบกระป๋อง
คิดเป็นร้อยละ 92.5 ของรายได้รวม และมีรายได้จากการขายผลิตภัณฑ์อื่นๆ ร้อยละ 5.2 ซึ่งได้แก่
น้ำมันหล่อลื่นสำหรับอุตสาหกรรมการผลิตกระป๋องอลูมิเนียม
เนื่องจากบริษัทเป็นตัวแทนจำหน่ายสินค้าของ Quaker ในประเทศไทย
และหมึกพิมพ์กระป๋องที่ใช้ในอุตสาหกรรมกระป๋อง

รายได้จากค่าสิทธิจำนวน 5.8 ล้านบาท เป็นการรับรู้ค่าสิทธิการผลิตจาก บริษัท Henkel KGaA
ประกอบด้วย ค่าธรรมเนียมแรกเริ่มจำนวน 200,000 ยูโร
ซึ่งทยอยรับรู้รายได้ตามระยะเวลาอายุสัญญาเป็นรายปีเป็นเวลา 10 ปี เริ่มในปี 2548
และอีกส่วนคือ รายได้ค่าสิทธิ Loyalty Fee ตามเงื่อนไขที่ระบุในสัญญา

รายได้อื่นๆ ประกอบด้วย รายได้ค่าคอมมิชชั่นในการเป็นตัวแทนนายหน้าของสินค้าน้ำมันหล่อลื่น
Quaker สำหรับกรณีที่ลูกค้าต้องการนำเข้าสินค้าจากทาง Quaker โดยตรง
รวมถึงเงินชดเชยการส่งออก และดอกเบี้ยรับ รวมทั้งสิ้น 7.6 ล้านบาท

 

 

3.4 โครงสร้างการดำเนินธุรกิจของบริษัทย่อย (บริษัท ไวต้า อินเตอร์เนชั่นแนล เทรดดิ้ง
(กว่างโจว) จำกัด)

ข้อมูลทั่วไปบริษัท

บริษัท ไวต้า อินเตอร์เนชั่นแนล เทรดดิ้ง (กว่างโจว) จำกัด (”ไวต้า อินเตอร์”)
ได้จดทะเบียนตั้งบริษัทกับ Guangzhou Government and Guangzhou Industry &
Economic Bureau สาธารณรัฐประชาชนจีน เมื่อวันที่ 26 มกราคม 2543 ปัจจุบันมีทุนจดทะเบียน
USD 750,000 (หรือประมาณ 6.21 ล้านเรนมินบิ)
โดยมีจุดประสงค์เป็นตัวแทนจำหน่ายผลิตภัณฑ์ยางยาแนวฝากระป๋องและแลคเกอร์เคลือบกระป๋องให้กับบริษัท
มุ่งเน้นขายให้กับอุตสาหกรรมกระป๋องบรรจุอาหารและอุตสาหกรรมผลิตกระป๋องสเปรย์
และอุตสาหกรรมภาชนะโลหะอื่นๆ ในประเทศจีน

เมื่อวันที่ 14 เดือนกรกฎาคม 2552 ไวต้า อินเตอร์ ได้ทำการย้ายที่ตั้งสำนักงาน
จากเดิมที่อยู่เลขที่ 200A บล็อคที่ 19 ซอยหวังเป่าต้าเต้า หมู่กว่างโจว เขตเป่าซุ่ยชวี
ถนนเม่าอี้เจีย เมืองกว่างโจว มณฑลกว่างตง สาธารณรัฐประชาชนจีน ไป ณ ที่อยู่ใหม่ ห้อง 903
เลขที่ 486 กว่างเหลียงพลาซา ถนนฮวันซื่อตะวันออก เขตเยี่ยซิ่ว เมืองกว่างโจว รหัสไปษณีย์
510075 มณฑลกว่างตง สาธารณรัฐประชาชนจีน

การบริหารงาน

ไวต้า อินเตอร์ มีผู้บริหารและพนักงานรวม 8 คน บริษัท ยูบิส (เอเชีย) จำกัด (มหาชน)
จะควบคุมการดำเนินงานของ ไวต้า อินเตอร์ โดยทางคณะกรรมการบริษัท
จัดส่งกรรมการและผู้บริหาร จำนวน 3 ท่าน ไปดำรงตำแหน่งกรรมการ
และกรรมการหนึ่งท่านเป็นผู้บริหารของ ไวต้า อินเตอร์ ด้วย

)

  ----- ------------------------------ ----- -- ----- -- ----- -- ----- -------
                                                                        

                                                                        

                                                                        

                                                                        
  ----- ------------------------------ ----- -- ----- -- ----- -- ----- -------

3 .5 เป้าหมายในการดำเนินธุรกิจของบริษัท

บริษัทมีเป้าหมายในการเป็นผู้นำในอุตสาหกรรมการผลิตและจัดจำหน่ายผลิตภัณฑ์เคมีเพื่อใช้ประกอบในการผลิตกระป๋องหรือบรรจุภัณฑ์โลหะ
โดยมีแนวทางหลักๆ คือ
พัฒนาคุณภาพและปรับปรุงมาตรฐานเพื่อให้ลูกค้ามีทางเลือกในการใช้ผลิตภัณฑ์ที่หลากหลายของบริษัท
พัฒนาการให้บริการแก่ลูกค้าให้มีความสะดวกและรวดเร็ว จัดส่งสินค้าให้ตรงตามกำหนด
และบริหารค่าดำเนินการอย่างมีประสิทธิภาพ ขยายฐานลูกค้าในประเทศและต่างประเทศ
สร้างแบรนด์ให้เป็นแบรนด์สากล Brand Awareness และ Brand Reputation ในระดับสากล
รวมถึงการ พัฒนาบุคลากรให้มีคุณภาพ โดยการปฏิบัติงานจะใช้ระบบการจัดการที่ดี โปร่งใส
และตรวจสอบได้